cyanic-selkie/wikianc huggingface dataset:
Kompresors
Kompresori ir līdzīgi sūkņiem: abi palielina spiedienu uz šķidrumu un abi var transportēt šķidrumu caur cauruli. Tā kā gāzes ir saspiežamas, kompresors samazina arī gāzes tilpumu. Šķidrumi ir samērā nesaspiežami; kamēr dažus var saspiest, sūkņa galvenā darbība ir šķidrumu spiediena paaugstināšana un transportēšana.
Daudzus kompresorus var izmantot posmos, tas ir, šķidrums tiek saspiests vairākas reizes pa posmiem, lai palielinātu izplūdes spiedienu. Bieži vien otrais posms ir fiziski mazāks nekā pirmais, lai uzņemtu jau saspiesto gāzi, nesamazinot tās spiedienu. Katrs posms vēl vairāk saspiež gāzi un palielina tās spiedienu un arī temperatūru (ja starpdzesēšana starp posmiem netiek izmantota).
Iedalījums
Kompresorus iedala:
Saspiežot gāzes, to temperatūra parasti palielinās, tāpēc kompresoros parasti uzsilst. Gāzu saspiešana var notikt 3 termodinamiskos apstākļos:
Lielākā daļa gāzu saspiežot uzsilst un izplešoties atdziest. To lieto saldēšanas iekārtām. Dažas gāzes saspiežot neuzsilst un izplešoties uzsilst (ūdeņradis), tāpēc to noplūde var būt bīstama, jo var notikt sprādziens.
Virzuļkompresori
Virzuļkompresoros gāzi saspiež ar noblīvētu virzuli, kas kustas cilindrā. Parasti virzuli piedzen kloķvārpsta, taču var iztikt arī bez kloķvārpstas (tieši savienots ar tvaika mašīnu)(šādi ir reti sastopami). Virzuļkompresors sastāv no cilindra (2), kurā atrodas virzulis (1), kas parasti ir noblīvēts ar gredzeniem (3). Virzuli kustina kloķvārpsta (nav parādīta). Iesūkšanas laikā gāze ieplūst caur vārstu (4), un saspiešanas laikā, kad ir sasniegts beigu spiediens — izplūst caur vārstu (5). Kompresoram parasti ir arī dzesēšana (vai nu ribas ap cilindru, vai (jaudīgājiem kompresoriem) ūdens apvalks. (attēlā nav parādīts)).
Maksimālo sasniedzamo spiedienu nosaka vārstu (4, 5) un blīvējuma (3) izturība, kā arī kaitīgā telpa. Tā, kā parasti nav iespējams panākt, lai virzulis tālākajā punktā pieskartos gala virsmai, tur paliek telpa, no kuras nevar izspiest gāzi, un pēc saspiešanas cikla beigām tur esošā gāze izplešas un iesūkšana var sākties tikai tad, kad tā gāze ir izpletusies līdz ieejas spiedienam. To telpu sauc par kaitīgo telpu un tās kaitīgais efekts palielinās palielinoties spiedienu starpībai. Lai sasniegtu ļoti lielus spiedienus, šī iemesla dēļ lieto vairākpakāpju kompresorus. Tajos ir vairāki cilindri, un tālākie cilindri gāzi iesūc no iepriekšējiem. Starp pakāpēm gāzi parasti dzesē.
Virzuļkompresoriem parasti ir nepieciešama eļļošana (lai arī ir sastopami daži paveidi, kam to nevajag). Kompresoru eļļai parasti ir nepieciešama augsta uzliesmošanas temperatūra, lai gadījumā ja nojūk dzesēšana, tā neaizdegtos. Virzuļkompresoros saspiestās gāzes parasti satur nelielu daudzumu kompresoru eļļas, un to bieži vien nākas speciāli atdalīt.
Turbokompresori
Tajos gāzi saspiež paātrinot līdz lielam ātrumam (darba ratā) un pēc tam samazinot plūsmas šķērsgriezumu. Spiediens ir atkarīgs no gāzes plūsmas ātruma darba rata ārpusē (un no gāzes blīvuma), tāpēc lai sasniegtu lielu saspiešanas pakāpi, vajag lielu darba rata aploces lineāro ātrumu (lielu diametru un rotācijas ātrumu). Turbokompresoriem bieži vien ir vairākas pakāpes, jo ar vienu pakāpi nevar sasniegt lielu spiedienu. Turbokompresori ir līdzīgi centrbēdzes sūkņiem un centrbēdzes ventilatoriem. No ventilatoriem un gāzpūtējiem turbokompresori atšķiras ar to, ka tiem ir dažāda izmēra darba rati un tiem ir dzesēšana.
Tos dažreiz lieto gāzturbīnu kompresoru pēdējām pakāpēm, dažiem turbopropelleru dzinējiem visas kompresora pakāpes ir centrbēdzes kompresori. Centrbēdzes kompresori, salīdzinot ar tāda paša ražīguma aksiālajiem kompresoriem ir resnāki (lielāks diametrs), kas ir galvenais iemesls, kāpēc lidmašīnu gāzturbīnām zemspiediena kompresoram lieto aksiālo kompresoru.
Pielietojumi
Gāzu kompresori tiek izmantoti dažādās vietās, kur nepieciešams vai nu lielāks spiediens, vai mazāks gāzes daudzums:
Sibiu
Sibiu (ro), arī Hermannštate (de), Naģsebena (hu), ir pilsēta Transilvānijā, Rumānijā. 2007. gadā Sibiu bija Eiropas kultūras galvaspilsēta.
Vēsture
Pilsētas dibināšana tiek datēta ar 1190. gadu, kad tagadējās pilsētas teritorijā apmetās vācu ieceļotāji, ko vietējie iedzīvotāji dēvēja par "sakšiem". Visticamāk, ka viņu pilsēta Hermanštate tika uzcelta līdzās agrākai romiešu apdzīvotai vietai, kas agrajos viduslaikos bija pazīstama kā Caedonia un kas tika pamesta līdz ar vācu ierašanos.
14. gadsimtā Hermannštate jau bija svarīgs tirdzniecības centrs. 1376. gadā amatnieki bija iedalīti 19 ģildēs. Hermanštate kļuva par nozīmīgāko no etnisko vāciešu septiņām pilsētām Transilvānijas "Septiņu piļu zemē" (vācu: Siebenbürgen), tajā atradās arī Universitas Saxorum, Transilvānijas vācu asamblejas sēdeklis. Saskaņā ar populāru viedokli Hermanštate 17. gadsimtā bija par vistālāk uz austrumiem esošā Centrāleiropas pilsēta, jo tā bija galējais pasta piegādes punkts Eiropas austrumos. 18. un 19. gadsimtā kļuva sākotnēji par otro, vēlāk par pirmo etnisko rumāņu svarīgāko centru Transilvānijā. Par savu bāzes centru Sibiu pilsētu izvēlējās pirmā rumāņu banka (Banca Albina), kā arī ASTRA (Transilvānijas rumāņu literatūras un tautas kultūras asociācija). Pēc tam, kad 19. gadsimta vidū Hābsburgu impērijā oficiāli tika atzīta pareizticība, Sibiu kļuva par šīs konfesijas centru rumāņu apdzīvotajās teritorijās.
Pēc Pirmā pasaules kara, kad sagruva Austroungārija, Sibiu tika iekļauta Rumānijas teritorijā. Sākot ar 1950. gadiem noritēja plaša etnisko vāciešu emigrācija no Rumānijas. Izceļoja lielākā daļa vāciešu un šobrīd Sibiu ir vairs aptuveni 2000 vāciešu.
Ģeogrāfija un klimats
Sibiu ir kontinentāls klimats ar vidējo temperatūru 8 - 9° C. Gada vidējais nokrišņu daudzums ir 652 mm un ir ikgadēji aptuveni 120 dienas zema gaisa temperatūra un sals. Zemākā temperatūra - (-31° C) tika reģistrēta 1929. gada 4. janvārī, bet augstākā (37,5° C) - 1987. gada 25. jūlijā.
Sibiu atrodas tuvu Rumānijas ģeogrāfiskajam centram. Caur pilsētu tek Cibinas upe (Cibin), kas ir pieteka Oltas upei, uz dienvidiem no pilsētas sākas Dienvidkarpati. Pilsēta atrodas ģeogrāfiski ļoti izdevīgā vietā, jo tās centrālais izvietojums Rumānijā, kā arī reģiona reljefa īpatnības ir ļāvušas pilsētai kļūt par nozīmīgu infrastruktūras mezglu; tā atrodas valsts ziemeļus-dienvidus un rietumus-austrumus savienojošu ceļu krustpunktā. Stratēģiski izdevīgajam novietojumam ir bijušas arī negatīvas sekas, jo Sibiu bieži ir bijusi mērķis karalaiku uzbrukumiem.
Iedzīvotāji
2002. gada tautas skaitīšanā iedzīvotāju skaits Sibiu sasniedza 154,892. 14,1% iedzīvotāju ir jaunāki par 15 gadiem, 4,1% ir vecāki par 75 gadiem. Iedzīvotāju skaits ikgadēji sarūk par vidēji 1,5 procentiem. Vidējais bezdarba līmenis pilsētā ir 5,4%.
Izglītība
Sibiu pilsētā ir vairāk nekā 12,000 studentu, kopā ir 38 fakultātes. Aptuveni 12% iedzīvotāju ir augstākā izglītība. No izglītības iestādēm pieminēšanas vērtas ir Luciāna-Blaga-Universitāte, Evaņģeliski-Teoloģiskā fakultāte, pareizticīgo priesteru seminārs, Brukentāla-licejs un arī Pedagoģijas licejs.
Dabaszinātnes
Dabaszinātnes ir zinātņu nozares, kurās, izmantojot zinātniskās metodes, tiek pētīti un izprasti dabā notiekošie procesi un parādības, kā arī pēta to izmantošanas iespējas cilvēces vajadzībām. Dabaszinātnes visu laiku attīstās. Cilvēks arvien pilnīgāk un dziļāk izzina dabas parādības un noskaidro, kā tās var izmantot praktiskām vajadzībām. Dabas parādību zinātnisks izskaidrojums rada iespēju cīnīties pret reliģiskiem aizspriedumiem.
Parasti tiek izceltas piecas nozīmīgākās dabaszinātnes: ķīmija, astronomija, zemes zinātne, fizika un bioloģija. Visas dabaszinātnes balstās uz formālām zinātnēm, piemēram, uz matemātiku, loģiku un statistiku. Dabaszinātnes un formālās zinātnes mēdz dēvēt arī par eksaktajām zinātnēm.
Dabaszinātņu uzskaitījums
Dabaszinātnes pa grupām var iedalīt fizikālajās zinātnes, kosmosa zinātnēs, zemes zinātnēs un dzīvības zinātnēs.
Pjērs Lidērs
Pjērs Fricis Lidērs (dzimis Edmontonā, Kanādā) ir bijušais kanādiešu bobslejists-pilots, kurš piedalījies četrās Olimpiskajās spēlēs un izcīnījis divas medaļas (abas divniekos): zelta medaļu 1998. gadā Nagano un sudraba medaļu 2002. gadā Soltleiksitijā. Pēc sportista karjeras — beigām treneris.
FIBT pasaules čempionātos kanādietis ir izcīnījis astoņas medaļas: divas zelta medaļas "divnieku" ieskaitē (2004, 2005), trīs sudraba medaļas "divniekos" (1995, 1996, 2003), vienu sudraba medaļu "četriniekos" (2007) un divas bronzas medaļas "četriniekos" (1999, 2005).
Pjēram Lidēram kopumā ir 10 Pasaules kausa tituli: seši "divniekos", viens "četriniekos" un trīs apvienotajā ieskaitē. Bobslejists atteicās no iespējas 2006. gada Olimpiskajās spēlēs būt par Kanādas Olimpiskās komandas karognesēju. Viņš ir pirmais pilots, kurš izmēģināja Vistleras trasi.
Menings
Menings var būt:
Dzintars Jaundžeikars
Dzintars Jaundžeikars (dzimis, miris ) bija Latvijas lauksaimnieks, uzņēmējs un politiķis, bijis partijas LPP/LC biedrs, 8. un 9. Saeimas deputāts, kā arī iekšlietu ministrs.
Izglītība
Dz. Jaundžeikars 1980. gadā absolvējis Latvijas Lauksaimniecības akadēmiju ar specialitāti lauksaimniecības mehanizācijā.
Uzņēmējdarbība
No 1993. līdz 2002. gadam bijis akciju sabiedrības "Limbažu piens" vadītājs. 1998. gadā kļuva par Latvijas Piensaimnieku centrālās savienības priekšsēdētāju. Līdz 2002. gadam ir ieņēmis arī šādus amatus: SIA "Vidrižu lauksaimnieks" valdes priekšsēdētājs, SIA "Viva Agro" valdes priekšsēdētājs, SIA "Limbažu siera vērtspapīri" valdes priekšsēdētājs un SIA "Piensaimnieku laboratorija" valdes loceklis.
Sabiedriskā darbība
2013. gada 16. martā Dzintaru Jaundžeikaru ievēlēja par Latvijas Motosporta federācijas prezidentu. Pirms tam viņš turpat pildīja viceprezidenta pienākumus.
Nāve
2022. gada februārī Jaundžeikars saslima ar Covid-19 omikrona paveidu, kā rezultātā viņa veselības stāvoklis strauji pasliktinājās. Miris 2022. gada 16. martā.
Politiskā darbība
Agrāk bijis Latvijas Tautas frontes, vēlāk LNNK biedrs. No 1991. līdz 1992. gadam Dz. Jaundžeikars bija Limbažu rajona Vidrižu pagasta padomes priekšsēdētājs. 1997. gada pašvaldību vēlēšanās ievēlēts Vidrižu pagasta padomē no saraksta "Vidriži", savukārt 2001. gada martā ievēlēts pašvaldībā no saraksta "Mēs — pagastam".
2002. gadā bija Latvijas Pirmās partijas (LPP) dibinātāju skaitā, kandidējis 8. Saeimas vēlēšanās. LPP Dz. Jaundžeikaru izvirzīja kā savu kandidātu zemkopības vai arī reģionālās attīstības un pašvaldību lietu ministra amatam. Bija Ministru prezidenta biedra LPP līdera Aināra Šlesera padomnieks. 2003. gada janvārī kļuva par "Latvijas Valsts mežu" padomes locekli.
2003. gada decembrī, pēc tam, kad viņa partijas biedrs Arnolds Laksa nolika deputāta mandātu, Dz. Jaundžeikars kļuva par 8. Saeimas deputātu. Dz. Jaundžeikars nomainīja Ēriku Jēkabsonu iekšlietu ministra amatā Aigara Kalvīša valdībā un šajā amatā bija līdz, kad tika apstiprināta A. Kalvīša otrā valdība. Šajā rudenī Dz. Jaundžeikars kandidēja 9. Saeimas vēlēšanās no LPP un "Latvijas Ceļa" kopējā saraksta, bet netika ievēlēts 9. Saeimā. Drīz kļuva par Saeimas deputātu ar "mīksto mandātu" pēc tam, kad mandātu nolika Ivars Godmanis, kas kļuva par ministru. 2009. gadā Dz. Jaundžeikars uz laiku Saeimas deputāta mandātu zaudēja, bet pēc tam atgriezās Saeimā. Šai pat gadā viņš piedalījās Limbažu novada domes vēlēšanās, bet netika ievēlēts. Tāpat neveiksmīgas politiķim bija arī 10. Saeimas vēlēšanas (kandidēja no apvienības "Par Labu Latviju") un 11. Saeimas vēlēšanas (no Šlesera Reformu partijas LPP/LC).
Kriminālprocess par uzkūdīšanu izpaust valsts noslēpumu
Naktī uz 2011. gada 2. novembri Dz. Jaundžeikaru aizturēja KNAB darbinieki un tika veikta kratīšana viņa dzīvesvietā Limbažu novada Vidrižu pagastā. 3. novembrī Rīgas pilsētas Centra rajona tiesa apmierināja KNAB lūgumu par drošības līdzekļa — apcietinājuma — piemērošanu politiķim. Precīzs aizturēšanas iemesls nav zināms, neoficiāli izskanējis, ka Dz. Jaundžeikars vācis slepenu informāciju (domājams 2009. gadā) partijas vadītājam Aināram Šleseram, iegūstot to no KNAB. Decembrī Dz. Jaundžeikaram pasliktinājās veselība un viņš no Centrālcietuma tika pārvests uz slimnīcu. Pēc veiktās sirds operācijas (pēc citiem avotiem gan tikai elektrokardiostimulācijas procedūras) viņam tika nozīmēts ar apcietinājumu nesaistīts drošības līdzeklis.
2012. gada decembrī pēc vienošanās ar prokuratūru kriminālprocesā par uzkūdīšanu izpaust valsts noslēpumu Jaundžeikaram tika piespriests 14 tūkstošu latu liels naudassods. Viņam arī tika aizliegts divus gadus un sešus mēnešus ieņemt amatus valsts pārvaldē.
Ingus Baušķenieks
Ingus Baušķenieks (dzimis Rīgā) ir latviešu mūziķis un komponists, pazīstams kā grupas "Dzeltenie pastnieki" līderis un solomākslinieks. Darbojas arī kā aranžētājs un producents, raksta mūziku filmām un citiem darbiem, nodibinājis savu ierakstu firmu.
Biogrāfija
Ingus ir gleznotāja Ausekļa Baušķenieka dēls. Absolvējis Rīgas Valsts 1. ģimnāziju. No 1974. līdz 1978. gadam studējis Rīgas Politehniskajā institūtā. No 1979. līdz 1986. gadam strādājis Latvijas televīzijā par operatoru. Sākot no 80. gadiem, darbojas arī kā aranžētājs un producents, raksta mūziku filmām un citiem darbiem, nodibinājis savu ierakstu firmu "Ingus Baušķenieka ieraksti".
Ingus visvairāk ir pazīstams pēc darbības grupā Dzeltenie Pastnieki, kur sacer dziesmas un spēlē basģitāru. Pēc grupas darbības apsīkšanas 80. gadu beigās Ingus sāka solodarbību, kurā līdz deviņdesmito gadu sākumam nereti piedalījās arī viņa sieva Edīte Baušķeniece. Viņu ievērojamākie kopdarbi ir albuma "Mājas dzīve" hits "Guvernante - diversante", albums "Klusais okeāns" ar superhitu "Milzīte Ilzīte" (3. vieta 1990. gada "Mikrofona" aptaujā), kā arī divas 1993. gadā tapušās dziesmas "Lietus nomierina mani" un "Roņi", kas vēlāk iekļautas albumā "Burvju pusdienas". 1990. gadā Latvijas TV uzņēma pusstundu garu videofilmu "Lidmašīnu parks", kurā līdzās intervijai ar Ingu ir arī video versijas dziesmām "Tu esi tik vājš", "Kafejnīca" un "Tik necilvēcīgs".
Sākot no 90. gadu vidus, Ingus rada mūziku viens. 1998. gadā par hitu kļuva albuma "Digitālās ziema" skaņdarbs "Čības", un Ingus ar mainīgiem panākumiem turpina solodarbību, 2009. gadā piedāvādams klausītājiem jaunu hitu "Zibens aptumsums", kā arī šad tad koncertēdams kopā ar Dzeltenajiem Pastniekiem. 2011. gada aprīlī iznāca albums "Čūska", 2015. gada augustā - "Sentiment et Mélancholie", kas ierakstīts ar analogo tehnoloģiju palīdzību Baušķenieka mājas studijā "Bicycle Systems". Pēdējos gados Baušķenieks savā "Bandcamp" profilā publiskojis vairākus iepriekš neizdotus ierakstus.
Ingus rakstījis arī mūziku animācijas filmām "Miega vilcieniņš" (1996), "Velna Fudži" (2008), "Pavasaris Vārnu ielā" (kopā ar Edgaru Šubrovski, 2009) un citām.
HD 147513 b
HD 147513 b ir citplanēta, kas riņķo ap zvaigzni HD 147513, kura atrodas 12,87 pc attālumā no Zemes Skorpiona zvaigznājā. Planētas orbītas tuvākā punkta attālums no zvaigznes ir 0,939 AU, bet tālākā — 1,591 AU. Šīs attālumu atšķirības ir skaidrojamas ar planētas ekscentrisko (elipsveida) orbītu ar ekscentricitāti 0,2577. Tas nozīmē to, ka šī ir planēta, kas pēc katra apriņķojuma ļoti nopietni skar zonu, kur cilvēkam valda komforta apstākļi un varētu riņķot Zemei līdzīgi pavadoņi, bet lielā ekscentriskuma dēļ pēc katra apriņķojuma valda ziema, kas temperatūras ziņā pielīdzināma Sibīrijas ziemai.
Planētas masa ir 403 reižu lielāka par Zemi. Šāda planēta ir milzīga gāzu lode (gāzu gigants) bez cietas virsmas. Planētu atklāja 2002. gada 19. jūnijā.
Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu +33 °C, bet, kad planēta attālinātos līdz vistālākajam punktam uz savas orbītas, tā noslīdētu līdz pat –38 °C. Ekvatora rajonā (liels attālums līdz zvaigznei) vasaras būtu ļoti karstas, sausas un ilgas, bet ziemas — stipri aukstas ar lielu sniega apjomu (mitrums no okeāniem) un, protams, ilgas, jo gads uz šīs planētas ilgst 540,361 zemes dienas. Temperatūras starpība starp ziemu un vasaru būtu 71 °C, bet šīs temperatūras ir spēkā pie tāda siltumnīcefekta, kāds ir Zemei, līdz ar to šīs planētas hipotētiskie, Zemei līdzīgie pavadoņi būs ar ļoti zemu siltumnīcefekta gāzu koncentrāciju.
HD 147513
Kleitons Andersons
Kleitons Andersons (Clayton Conrad Anderson; dzimis ) ir ASV bijušais astronauts, inženieris.
Savu pirmo kosmisko lidojumu Andersons veica 2007. gadā kā SKS 15. ekspedīcijas un 16. ekspedīcijas lidojuma inženieris. Starptautiskajā kosmiskajā stacijā viņu nogādāja kosmoplāns Atlantis misijā STS-117, uz zemi atgriezās ar Discovery misijā STS-120.
Otrais lidojums notika 2010. gada aprīlī misijā STS-131 kā misijas speciālistam.
2013. gada janvārī Andersons atstāja NASA.
Aloha from Hell
Aloha from Hell ir vācu rokgrupa, kas tika izveidota 2006. gadā Ašafenburgā. 2007. gadā tā ieguva vācu žurnāla Bravo jauno grupu konkursā pirmo vietu. 2007. gada augustā, kā rezultātā parakstīja sadarbības līgumu ar Sony BMG. Grupa ir izdevusi vienu studijas albumu 2009. gadā — No More Days to Waste. Grupa izšķīrās 2010. gada 15. jūlijā.
Poliandrija
Poliandrija (grc (polyandria), no πολύ- (poly-) — 'daudz' un ἀνήρ (anēr) — 'vīrs') jeb daudzvīrība ir poligāmijas forma, kurā sieviete ir vienlaikus precēta ar diviem vai vairāk vīriem. 19. gadsimtā poliandrija bija sastopama pie aleutiem un eskimosiem, bet mūsdienās ir sastopama dažās Indijas daļās, Himalajos (Tibetā, Kašmirā, Sikimā un Butānā), atsevišķos reģionos Mongolijā, Ķīņā un dažos Subsahāras rajonos Āfrikā.
Poliandrijas paveidu, kurā sieviete ir vienlaicīgi precēta ar diviem vai vairāk brāļiem, veidojot vienu mājsaimniecību, sauc par fraternālo poliandriju un daudzi antropologi uzskata, ka šis poliandrijas paveids ir sastopams visbiežāk.
Ja vīri savstarpēji nav asinsradinieki, tad poliandriju sauc par nefraternālu un tādas savienības tiek veidotas ar sievieti, kurai ir augsts sabiedriskais stāvoklis. Vīrieši savā starpā dala ekonomiskos pienākumus un seksuālās tiesības uz sievieti.
Dažkārt poliandrijas rašanās sabiedrībā saistīta ar sieviešu dzimuma jaundzimušo nogalināšanu, kas tika praktizēta dažās sabiedrībās, tādējādi izjaucot līdzsvaru starp vīriešu un sieviešu skaitu.
Poliandrija Rietumhimalaju hinduistu sabiedrībās tiek skaidrota ar to, ka zemes resursi ir trūcīgi un pēcnācēju skaits ir jāierobežo. Tāpēc vairāki vīrieši (brāļi) veido attiecības ar vienu sievieti. Atšķirībā no poliginijas šādas savienības reprodukcijas potenciālu ierobežo vienas sievietes kapacitāte. Līdz ar to poliandrijas sociālā funkcija šajā gadījumā ir pieskaņot darbaspēka potenciālu pieejamajiem zemes resursiem.
Upsilon Andromedae d
Planētas masa ir 6,094 reižu lielāka par Jupiteru. Šāda planēta ir milzīga gāzu lode (gāzu gigants) bez cietas virsmas. Planētu atklāja 1999. gada 15. aprīlī.
Hanss Franks
Hanss Mihaels Franks (Hans Michael Frank, — ) bija vācu jurists, nacistiskās Vācijas augsta amatpersona. Pēc Polijas kampaņas vadīja Ģenerālgubernatūras darbību, par ko Nirnbergas prāvā tika sodīts ar nāvi pakarot.
Upsilon Andromedae d
Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu +41 °C, bet, kad planēta attālinātos līdz vistālākajam punktam uz savas orbītas, tā noslīdētu līdz pat –47 °C. Ekvatora rajonā vasaras būtu stipri karstas, sausas un ilgas, bet ziemas (ļoti liels attālums līdz zvaigznei) — stipri aukstas ar lielu sniega apjomu (mitrums no okeāniem) un, protams, ilgas, jo gads uz šīs planētas ilgst 1302,605 zemes dienas. Temperatūras starpība starp ziemu un vasaru būtu 88 °C, bet šīs temperatūras ir spēkā pie tāda siltumnīcefekta, kāds ir Zemei, līdz ar to šīs planētas hipotētiskie, Zemei līdzīgie pavadoņi būs ar ārkārtīgi zemu siltumnīcefekta gāzu koncentrāciju atmosfērā un pastāv iespēja, ka to biosfērā būs komponenti, kas samazina globālo temperatūru.
Hanss Franks
Dzīvesgājums
Dzimis Karlsrūē jurista ģimenē. 1917. gadā iestājās Vācijas armijā, bet 1919. gadā - Vācijas Strādnieku partijā, kura vēlāk kļuva par NSDAP. Studēja jurisprudenci Minhenē un kļuva par Ādolfa Hitlera personisko juridisko konsultantu. 1930. gadā tika ievēlēts Reihstāgā, bet 1933. gadā kļuva par Bavārijas tieslietu ministru. No 1934. gada bija reihministrs bez portfeļa.
Indoeiropiešu valodas
Klasifikācija
(pieder indoeiropiešu saimei, taču nepieder nevienai apakšsaimei)
Hanss Franks
Dzīvesgājums
Kad Otrā pasaules kara laikā tika sakauta Polija, un tās vietā nodibināja Ģenerālgubernatūru, Franks kļuva par tās vadītāju. Nirnbergas prāva deklarēja, ka Franks bija atbildīgs par poļu un ebreju iznīcināšanas akcijām Ģenerālgubernatūras teritorijā, kaut arī pats Franks apgalvoja, ka visas akcijas tieši vadīja Heinrihs Himlers. Procesā laikā paudis nožēlu par veiktajiem kara noziegumiem, bet arī apsūdzējis sabiedrotus, it sevišķi Padomju Savienību citu kara noziegumu veikšanā. Nirnbergas tiesa piesprieda Frankam nāvessodu pakarot, kas tika izpildīts.
Malas jūra
Malas jūra ir daļa no Pasaules okeāna, kuru daļēji norobežo sauszeme, tai skaitā salas, arhipelāgi, pussalas. Atšķirībā no iekšējām jūrām malas jūrās ir okeānu straumes, ko rada okeānu vēji. Daudzas malas jūras norobežo salu virknes, kas veidojušās okeāniskajai Zemes garozai subdukcijas ceļā paejot zem citas tektoniskās plātnes. Lielākā daļa pasaules jūru ir malas jūras.
Malas jūru saraksts
Saraksts nav pilnīgs, tas ietver tikai biežāk pieminētās malas jūras. Dažādu autoru uzskats par atsevišķu jūru piederību malas jūrām var atšķirties.
Klusais okeāns
Karību jūra atgādina malas jūru, jo to norobežo Antiļu salas, taču tā nav malas jūra. Karību jūra ir Ameriku iekšējā jūra, kuras straumes veido pašas jūras sāļuma un temperatūras atšķirības.
Peitons Menings
Peitons Viljamss Menings (en; dzimis Ņūorleānā, Luiziānas štatā, ASV) ir profesionāls ASV amerikāņu futbola spēlētājs, spēlē saspēles vadītāja (quarterback) pozīcijā. Pašlaik (2012) pārstāv NFL klubu Denveras "Broncos". Pirms tam 14 sezonas pārstāvēja Indianapolisas "Colts".
Viņš ir bijušā NFL saspēles vadītāja Ārčija Meninga dēls un pašreizējā Ņujorkas "Giants" saspēles vadītāja Īlaija Meninga vecākais brālis.
1991. gada NFL draftā viņu izvēlējās "Colts" ar kopējo 1. kārtas numuru. Pirms tam viņš aizvadīja lielisku karjeru Tenesī "Volunteers" koledžu amerikāņu futbolā. P. Meningam pieder vairāki NFL rekordi, tāpat viņš ir sava kluba līderis vairākos statistikas rādītājos. Viņš ir piedalījies 10 NFL Visu zvaigžņu spēlēs (1999, 2000, 2002, 2003, 2004, 2005, 2006, 2007, 2008, 2009). 4 reizes atzīts par līgas vērtīgāko spēlētāju (2003, 2004, 2008, 2009), kas ir līgas rekords. Super Bowl XLI (2006. gada sezona) čempions un izslēgšanas spēļu vērtīgākais spēlētājs. 2012. gadā pārgāja uz Denveras "Broncos".
Monca
Monca (it, lmo, la) ir sena pilsēta Itālijā, Lombardijas reģionā, apmēram 15 kilometrus uz ziemeļaustrumiem no Milānas, pie Po pietekas Lambro (Lambro).
Moncas katedrālē atrodas viena no slavenākajām viduslaiku relikvijām t. s. Lombardijas dzelzs kronis. Leģenda apgalvo, ka tas izgatavots no Kristus krusta naglas.
1900. gada 29. jūlija novakarē anarhists Gaetano Breši Moncā atentātā nogalināja Itālijas karali Umberto I.
Pilsētas pievārtē atrodas autotrase (Autodromo Nazionale Monza), kurā kopš 1921. gada notiek Itālijas GP sacensības (kopš 1950. gada Formula 1). Pilsētā ir bāzēts futbola klubs AC Monza.
Veins Greckis
Veins Daglass Greckis (en; dzimis Brentfordā, Kanādā) ir bijušais kanādiešu hokejists, spēlējis centra uzbrucēja pozīcijā, bija Kanādas hokeja izlases dalībnieks. V. Greckis tiek uzskatīts par visu laiku izcilāko hokejistu. Karjeras laikā Greckis aizvadījis 20 sezonas četros dažādos Nacionālās hokeja līgas klubos.
Līdz aiziešanai no profesionālā sporta viņam piederēja 40 dažādi NHL regulārās sezonas rekordi, 15 izslēgšanas spēļu rekordi un 6 Visu zvaigžņu spēles rekordi. Viņš ir vienīgais spēlētājs NHL vēsturē, kam vienā sezonā ir izdevies gūt 200 rezultativitātes punktus. Greckis spēlēja ar 99. numuru — tagad visā NHL šis numurs ir iemūžināts, un pārējie spēlētāji to izmantot nedrīkst. Kopā ar Edmontonas "Oilers" viņš izcīnījis četrus Stenlija kausa titulus.
Karjeras sākumgadi
Greckis hokeju sāka spēlēt sešu gadu vecumā un savā pirmajā komandā spēlēja kopā ar 10 gadus veciem puišiem. Arī turpmākajos gados Greckis ierasti bija ievērojami jaunāks par pārējo komandu. Kā atzīmējis uzbrucēja pirmais treneris, jau sākotnēji Greckis ripu pārvaldījis labāk nekā viņa vairākus gadus vecākie komandas biedri. Desmit gadu vecumā Veins sāka izpelnīties mediju uzmanību arī ārpus Brentfordas. Greckis bieži izpelnījās negatīvu reakciju no citu jauno hokejistu un viņu vecāku puses, reizēm tiekot pat izsvilpts.
14 gadu vecumā ar vecāku gādību Greckis nokļuva Toronto. Tur uzbrucējs spēlēja no 1975. līdz 1977. gadam. 1977.—78. gada sezonu Greckis aizvadīja QMJHL klubā Sūseintmarī "Greyhounds". Tieši "Greyhounds" rindās Greckis sāka valkāt 99. numuru. Savā vienīgajā QMJHL sezonā viņš uzstādīja jaunu līgas rezultativitātes rekordu, kā arī ieguva gada debitanta balvu.
1978. gada vasarā Greckis noslēdza septiņu gadu līgumu ar WHA vienību Indianapolisas "Racers". "Racers" gan bija finansiālas problēmas, kā rezultātā tā rindās Greckis aizvadīja vien astoņas spēles, pēc tam tika aizmainīts uz Edmontonas "Oilers" rindām.
Edmontonas "Oilers" (1979—1988)
1978.—79. gada sezona bija vienīgā sezona, ko Greckis aizvadīja WHA. Greckis piedalījās arī līgas zvaigžņu spēlē. Būdams vien astoņpadsmit gadus vecs, Greckis sezonu noslēdza kā trešais rezultatīvākais līgas spēlētājs, iegūstot arī gada labākā debitanta balvu. Pēc sezonas noslēguma WHA pārstāja savu darbību, kā rezultātā Edmontonas "Oilers" pārcēlās uz NHL.
Jau savā pirmajā NHL sezonā Greckis ieguva Harta balvu, ko pasniedz līgas vērtīgākajam spēlētājam. Tāpat Greckis kopā ar Marselu Dionu ar 137 punktiem kļuva par sezonas rezultatīvākajiem spēlētājiem. Lai gan Greckis aizvadīja mazāk spēļu par Dionu, Marsels guva vairāk vārtus, kā rezultātā viņš ieguva Arta Rosa balvu, ko pasniedz NHL rezultatīvākajam spēlētājam. Tā kā iepriekšējo sezonu Greckis bija aizvadījis WHA, viņš nevarēja pretendēt uz līgas labākā debitanta balvu, kā rezultātā Kaldera balvu ieguva Bostonas "Bruins" aizsargs Rejs Burks.
Nākamajā sezonā Greckis ieguva Arta Rosa balvu ar jauniem NHL rezultativitātes rekordiem. Veins guva 164 punktus, tādējādi pārspējot Fila Espozito uzstādīto rekordu ar 152 punktiem, kā arī Bobijam Oram piederošo vienā sezonā atdoto rezultatīvo piespēļu rekordu. Arī 1980.—81. gada sezonā Greckis ieguva Harta balvu. 1981.—82. gada sezonā Greckis guva 50 vārtus 39 spēlēs, tādējādi pārspējot Morisa Rišāra uzstādīto un Maika Bosī atkārtoto sasniegumu, gūstot 50 vārtus 50 spēlēs. 1981.—82. gada sezonā Greckis laboja arī Espozito uzstādīto vienā sezonā gūto vārtu rekordu. 1981.—82. gada sezonu Greckis noslēdza ar 92 vārtiem un 120 rezultatīvām piespēlēm, kļūstot par pirmo NHL hokejistu, kas sezonas gaitā guvis vairāk par 200 punktiem.
1982.—83. gada sezonā Greckis kopā ar "Oilers" sasniedza Stenlija kausa finālu, tajā gan piekāpjoties Ņujorkas "Islanders". Pēc gada abas komandas finālā tikās vēlreiz, šoreiz uzvaru izcīnot Edmontonas hokejistiem. "Oilers", kuras rindās tolaik bez Grecka bija arī tādi spēlētāji kā Marks Mesjē, Glens Andersons, Jari Kurri, Pols Kofijs un Grants Fūrs, Stenlija kausu turpmākajos gados izcīnīja vēl trīs reizes — 1985., 1987. un 1988. gadā. No 1983. līdz pat 1988. gadam Greckis bija "Oilers" kapteinis. Turpmākajās sezonās Greckis vēl vairākkārt laboja sev piederošos rekordus, 1984.—85. gada sezonu noslēdzot ar 215 rezultativitātes punktiem. 1988. gadā Greckim piederēja jau 49 NHL rekordi.
Divas stundas pēc tam, kad 1988. gadā "Oilers" bija izcīnījusi Stenlija kausu, Greckis no sava tēva uzzināja, ka "Oilers" hokejistu plāno aizmainīt. Tēvs to zināja jau vairākus mēnešus. Turpmākajās nedēļās darījuma organizēšanā iesaistījās arī pats Greckis, pieprasot vairāku spēlētāju došanos viņam līdzi uz Losandželosas "Kings". Visbeidzot,, "Oilers" aizmainīja Grecki, Martinu Maksorliju un Maiku Krušelniski uz Losandželosas "Kings", "Oilers" pretī saņemot Džimiju Kārsonu, Martinu Gelinas, 15 miljonus ASV dolāru, kā arī vairāku gadu NHL drafta pirmās kārtas izvēles tiesības. Vēlāk pirmo reizi spēlējot pret "Oilers", Greckis izpārdotajā hallē izpelnījās četras minūtes garas ovācijas, cilvēkiem stāvot kājās.
Losandželosas "Kings" (1988—1996)
Grecka ierašanās "Kings" ievērojami uzlaboja komandas atpazīstamību un fanu interesi par to. Laikā, kamēr Greckis spēlēja "Kings", Kalifornija ieguva vēl divas NHL komandas, un arī turpmākajos gados NHL izpletās ASV reģionos, kur hokejs nav tik populārs.
Lielāko daļu 1992.—93. gada sezonas Greckis izlaida traumas dēļ, taču izslēgšanas spēļu sērijā kopā ar "Kings" sasniedza tās pirmo Stenlija kausa finālsēriju tās pastāvēšanas vēsturē. Tajā gan "Kings" ar 1—4 piekāpās Monreālas "Canadiens". Turpmākajās sezonās "Kings" veicās jau krietni mazāk, nespējot iekļūt izslēgšanas spēlēs.
"Blues" un "Rangers" (1996—1999)
Līdz ar ierašanos "Blues" sastāvā, Greckis kļuva par tās kapteini. Sezonas turpinājumā hokejists aizvadīja 31 spēli un guva 37 punktus. "Blues" izdevās nokļūt līdz konferences pusfinālam. Sezonas gaitā gan Greckim neizdevās izveidot sadarbību ar "Blues" vienu no vadošajiem spēlētājiem Bretu Halu, un publisku kritiku Greckis izpelnījās arī no komandas galvenā trenera Maika Kīnana. Vasarā uzbrucējs noraidīja "Blues" piedāvāto līgumu, tā vietā noslēdzot divu gadu līgumu ar Ņujorkas "Rangers".
1996.—97. gada sezonā Greckis, kas "Rangers" rindās spēlēja kopā ar savu agrāko komandas biedru Marku Mesjē, kopā ar komandu sasniedza Austrumu konferences finālsēriju. Tajā gan "Rangers" piecās spēlēs atzina Filadelfijas "Flyers" pārākumu. Jau pēc pirmās Grecka sezonas "Rangers" Mesjē komandu pameta, pievienojoties Vankūveras "Canucks" rindām. "Rangers" bija pirmā NHL komanda, kurā Greckis netika nosaukts par tās kapteini. Tomēr atsevišķās spēlēs 1998. gadā, kad savainots bija "Rangers" kapteinis Braiens Līčs, Greckis valkāja kapteiņa uzšuvi.
1998.—99. gada sezona bija pēdējā Grecka profesionālajā karjerā. Sezonas gaitā Greckis guva vien deviņus vārtus, un tā bija vienīgā viņa NHL sezona, kuru hokejists noslēdza, negūstot vidēji vismaz vienu punktu spēlē. Pēdējo spēli Kanādā Veins aizvadīja. Pēcspēles labāko spēlētāju apbalvošanā viņš tika atzīts par visām trim mača zvaigznēm. Vienīgi atgriežoties Ņujorkā, viņš paziņoja par profesionālās karjeras beigšanu. Madison Square Garden Greckis aizvadīja savu pēdējo spēli, tajā "Rangers" ar 1—2 pagarinājumā piekāpās Pitsburgas "Penguins".
Kanādas izlase
Debiju Kanādas hokeja izlases sastāvā Greckis piedzīvoja 1978. gada Pasaules čempionātā junioriem, kurā kopā ar komandu izcīnīja bronzas medaļas. Būdams vien 16 gadus vecs, viņš bija turnīra jaunākais dalībnieks. Greckis kļuva par čempionāta rezultatīvāko spēlētāju, gūstot 17 punktus un iegūstot arī labākā uzbrucēja balvu.
Pieaugošo izlases sastāvā Greckis debitēja 1981. gada Kanādas kausa izcīņā. To Kanāda noslēdza ar sudraba medaļām, piekāpjoties vien PSRS izlasei. Greckis spēlēja arī 1982. gada Pasaules čempionātā Somijā. Bronzas medaļas spēlē Greckis atzīmējās ar diviem vārtiem un divām rezultatīvām piespēlēm, palīdzot Kanādai pārspēt Zviedrijas izlasi un izcīnīt bronzas medaļas. 1984. gada Kanādas kausa izcīņa bija pirmais starptautiskais turnīrs, kurā Greckis kopā ar komandu izcīnīja zelta medaļas.
1987. gada Kanādas kausa izcīņu pats hokejists ir atzinis par turnīru, kurā viņš demonstrējis labāko sniegumu savā karjerā. Greckis spēlēja vienā maiņā ar Mario Lemjē un turnīru noslēdza ar 21 rezultativitātes punktu deviņās spēlēs. Gan 1987., gan 1991. gadā Greckis kopā ar komandu izcīnīja zelta medaļas. 1996. gada Pasaules kausa izcīņā Kanāda izcīnīja sudraba medaļas, savukārt Greckim tas bija pirmais starptautiskais turnīrs, kuru viņš nenoslēdza kā tā rezultatīvākais spēlētājs.
Grecka pēdējais turnīrs izlases rindās bija 1998. gada olimpiskās spēles, kuras kļuva par pirmajām, kurās piedalījās arī NHL hokejisti. Lai gan komandas rindās bija ne vien Greckis, bet arī pieredzējušie Stīvs Aizermens un Rejs Burks, par komandas kapteini izlases treneris Marks Krofords izvēlējās gados jaunāko Ēriku Lindrosu. Lai gan uz komandu tika liktas lielas cerības, pusfinālā tā piekāpās vēlākajiem čempioniem Čehijas izlasei. Bronzas medaļas spēlē Kanāda ar 2—3 piekāpās Somijai.
Greckis pēc spēlētāja karjeras beigām
Greckis tika uzņemts Hokeja slavas zālē. Viņš bija tikai trešais hokejists, uz kuru netika attiecināts trīs gadu periods, kuram jāpaiet pēc karjeras beigšanas, lai spēlētāju uzņemtu slavas zālē. Tika paziņots, ka viņš būs pēdējais šāds spēlētājs. 2000. gadā Greckis tika uzņemts arī IIHF slavas zālē. Grecka valkātais 99. numurs tika iemūžināts visā NHL.
Uzreiz pēc spēlētāja karjeras beigšanas vairāki NHL klubi izteica piedāvājumu Greckim kļūt par tā daļu īpašnieku. 2000. gada maijā Greckis iegādājās 10% Fīniksas "Coyotes" akciju, uzsākot darbu komandas menedžmentā. 2005. gada vasarā Greckis kļuva par "Coyotes" galveno treneri. Greckis komandu vadīja līdz pat 2008.—09. gada sezonas beigām. Kamēr Greckis strādāja par komandas galveno treneri, "Coyotes" ne reizi neizdevās sasniegt NHL izslēgšanas spēles.
Tituli
Viņš ieguva deviņus Harta balvas, NHL vērtīgāka spēlētāja titulu. Greckis ir rekordists — visvairāk vērtīgāka spēlētāja titula iegūšanā visās Ziemeļamerikas profesionālajās sporta līgās.
Leigh
Leigh var būt:
Dihlofoss
Dihlofoss (O,O-dimetil-O-2,2,-dihlorvinilfosfāts) ir fosfororganisks savienojums - plaša iedarbības diapazona insekticīds. Atšķirībā no vairākiem citiem fosfororganiskajiem savienojumiem, kas ir kaujas vielas (zarīns, zomans), dihlofoss ir relatīvi maztoksisks siltasiņu dzīvniekiem un cilvēkam, bet ļoti indīgs kukaiņiem, tādēļ to lietoja mušu, prusaku un citu kukaiņu iznīcināšanai. Mūsdienās dihlofosa un citu fosfororganisko vielu vietā izmanto daudz nekaitīgākos piretroīdus.
Par dihlofosu dažreiz sauc arī O,O-dietil-O-2,2,-dihlorvinilfosfātu, kura molekulā abu metilgrupu vietā ir etilgrupas.
Agrāk par dihlofosu mēdza saukt jebkuru insekticīdu aerosola iepakojumā.
Zīlāni (Jēkabpils)
Zīlāni ir Jēkabpils pilsētas daļa tās austrumos abpus Krustpils—Rēzeknes dzelzceļam un pie autoceļa A12.
Apdzīvotās vietas veidošanās sākās pēc 1899. gada, kad Krustpils pagasta Zīlānu sādžas apkaime tika izvēlēta par vietu mezgla stacijai uz būvējamā Maskavas—Ventspils dzelzceļa. Pie Zīlānu stacija izveidojās dzelzceļa strādnieku ciems, kurā sākumā zeme tika nomāta, bet vēlāk pirkta. 1924. gadā Zīlānus pievienoja Krustpils pilsētai, bet 1929. gadā atdalīja. 1933. gadā Zīlāniem piešķīra biezi apdzīvotas vietas (ciema) statusu. 1962. gadā, apvienojot Jēkabpils un Krustpils pilsētas, tām pievienoja arī Zīlānus.
Daba
Daba ir visa materiālā pasaule, Visums. Tā ietver objektus no elementārdaļiņām līdz galaktiskiem objektiem. Bieži ar jēdzienu "daba" saprot visu, kas mums ir apkārt uz Zemes ("dabīgs"), izņemot to, ko ir radījis cilvēks ("mākslīgs").
Daba nepārtraukti mainās, atrodas nepārtrauktā kustībā: kustas planētas un zvaigznes, upes maina gultni, augi un dzīvnieki aug un attīstās.
Dabas izpēte
Cilvēki rada pārmaiņas dabā, pamatojoties uz savu prātu, savu darbu. Cilvēks radījis pilsētas un ciemus, uzcēlis fabrikas un rūpnīcas, uzaris un apsējis laukus, izgudrojis dažādas mašīnas. Cilvēkam iepazīstot dabu, radušās dažādas zinātnes.
Pētot pārmaiņas, kuras norisinās dabā, zinātnieki konstatējuši, ka visas pārmaiņas dabā norisinās likumsakarīgi, tas ir, katrai parādībai vienmēr eksistē kāds cēlonis. Piemēram, dažādi ķermeņi krīt virzienā uz Zemi tādēļ, ka tos pievelk Zeme, dienas un nakts mija saistīta ar Zemes griešanos ap savu asi, viens no vēja rašanās cēloņiem ir gaisa nevienmērīga sasilšana.
Dabas zinātnes
Dabas zinātņu uzdevums ir atklāt, izpētīt dabas likumus un izmantot tos cilvēku vajadzībām. Dabas zinātnes visu laiku attīstās. Cilvēks arvien pilnīgāk un dziļāk izzina dabas parādības un noskaidro, kā tās var izmantot praktiskām vajadzībām.
Dabas zinātnes ir:
Dabas pieminekļi
Lai saglabātu nozīmīgus dabas objektus nākamajām paaudzēm, UNESCO ir izveidojusi īpašu Pasaules mantojuma objektu sarakstu, kurā ievieto dabas pieminekļus, kas radušies no fizikāliem vai bioloģiskiem veidojumiem vai šādu veidojumu grupām, kam ir īpašas nozīmes universāla vērtība no estētikas vai zinātnes viedokļa, kā arī ģeoloģiskus vai fizioģeogrāfiskus veidojumi un stingri noteiktas zonas, kas ir kādas apdraudētas dzīvnieku vai augu sugas dzīves vieta, kam ir īpašas nozīmes universāla vērtība no zinātnes vai saglabāšanas viedokļa.
Arī lokālā līmenī, piemēram, valsts līmenī, ar likumu tiek aizsargāti reti, savdabīgi dabas objekti. Ja noteiktā teritorijā ir vairāki nozīmīgi dabas pieminekļi, tad tiek veidoti dabas liegumi, rezervāti un nacionālie parki.
Dabas katastrofas
Dabas katastrofas var izraisīt zemestrīces, viesuļvētras, vulkānu izvirdumi, sausums, lavīnas, cunami, seljes, plūdi, sals, karstums, slimību uzliesmojumi, ugunsgrēki, krusa, sniega vētras un citas parādības.
MESSENGER
MESSENGER (no en) ir NASA starpplanētu zonde, kas paredzēta Merkura izpētei. Kosmiskais aparāts tika palaists. Planētas orbītā iegāja. Darbojās līdz 2015. gada aprīlim, kad ietriecās Merkura virsmā.
2016. gada vasaras olimpisko spēļu rīkotājpilsētas izvēle
'''2016. gada vasaras olimpisko spēļu un 2016. gada Vasaras Paraolimpisko spēļu norises vietas izvēli''' organizēja Starptautiskā Olimpiskā komiteja (SOK). Sākotnēji uz šo sporta turnīru rīkošanu pieteicās 7 pilsētas, SOK sanāksmes laikā Atēnās 2008. gada 4. jūnijā no tām paziņoja 4 pilsētas, kuras kandidēja uz spēļu rīkošanu līdz balsojumam: Riodežaneiro, Madride, Čikāga, Tokija.
Galīgais balsojums par olimpisko spēļu norises vietu notika 121. SOK sesijas laikā Kopenhāgenā, Dānijā,.
Rīkotājpilsētas izvēle
Izvēles process, kurā tika noteikta 2016. gada olimpisko spēļu norises vieta, tika uzsākts. Pilsētām, kuras vēlas rīkot olimpiskās spēles, sākotnēji bija jāiesniedz pieteikums Starptautiskajā Olimpiskajā komitejai līdz.
tika paziņotas oficiālās kandidātpilsētas - Čikāga, Madride, Riodežaneiro un Tokija. Pārējas pilsētas - Baku, Doha un Prāga - tika izslēgtas no kandidātu saraksta.
121. SOK sesijā, kas norisinājās Kopenhāgenā, notika balsojums par 2016. gada vasaras olimpisko spēļu rīkotājpilsētu. Balsošana notika trijās kārtās. Pirmajā kārtā balsu pārsvaru guva Madride un Čikāga saņēma vismazāko balsu skaitu, tāpēc tā izstājās no balsojuma. Otrajā kārtā visvairāk balsis ieguva Riodežaneiro un no balsošanas izstājās Tokija, kas saņēma vismazāk balsis no palikušajām 3 pilsētām. Pēdējā balsojuma kārtā Riodežaneiro saņēma 66 balsis un Madride saņēma 32 balsis.
Abidžana
Abidžana (fr, ) ir lielākā pilsēta Kotdivuārā. Tā atrodas valsts dienvidaustrumos Ebrjē lagūnas krastos, pie Atlantijas okeāna. Abidžana bija Kotdivuāras galvaspilsēta līdz 1983. gadam, kad tā tika pārcelta uz Jamusukro. Arī mūsdienās Abidžana de facto ir valsts galvaspilsēta, jo lielākā daļa valsts iestāžu un ārvalstu vēstniecību rezidē pilsētā, kā arī saimnieciskā dzīve ir ļoti aktīva.
Reiz Abidžana tika saukta par Āfrikas Parīzi, kopš Kotdivuāras pilsoņu kara sākuma 2002. gadā tā ir viena no bīstamākajām pilsētām Āfrikas kontinentā, kurā bieži notiek politiski nemieri un ir augsts noziedzības līmenis.
Pilsēta radās 1931. gadā pie jaunuzbūvētās piestātnes un 1933. gadā kļuva par franču kolonijas galvaspilsētu. 1983. gadā par Kotdivuāras galvaspilsētu kļuva Jamusukro. 1977. gadā Abidžanā beidzās pirmais bezceļu rallijs Nica—Abidžana. Pēc šī rallija Tjerī Sabīnam radās ideja par Dakaras ralliju. No Abidžanas ir nākusi Eiropā pazīstamā mūzikas grupa Magic System.
Āraišu vējdzirnavas
Āraišu vējdzirnavas ir aptuveni 19 gadsimta vidū Cēsu novada Drabešu pagastā celtas vējdzirnavas. Dzirnavas pazīstamas arī kā Drabešu muižas vējdzirnavas, jo sākotnēji tāpat kā Drabešu muiža piederējusi baroniem Blankenhageniem.
Apraksts
Dzirnavas ir klasiskā holandiešu stilā celtas vējdzirnavas ar grozāmo augšējo daļu, ko no dzirnavu pakājes ar īpašu mehānismu varēja pagriezt vēja virzienā. Dzirnavām ir četri stāvi. Trešajā stāvā bija īpaša tvertne — kratītājs, no kura tajā iebērtie graudi nokļuva otrajā stāvā esošajos dzirnakmeņos. Tajos saberztie milti pa gaņģi (speciālu koka skreju) nonāca pirmajā stāvā, kur iebira maisā. Dzirnavās darbojās arī speciāls pacēlājs, ar kuru graudu maisus no pirmā stāva varēja nogādāt trešajā stāvā.
Vēsture
Dzirnavu iespējamais uzcelšanas datums ir 1852. gads, par ko mudina domāt pārbūves laikā dzirnavu ēkas sienā atrasts akmens ar uzrakstu ANNO 1852. Tās pieminētas arī 1906. gada Rīgā izdotajā Konversācijas vārdnīcā. 1921. gadā dzirnavas nonākušas no Krievijas atbraukušā Sturmes īpašumā, kurš tās nopircis no dzirnavnieka Jēkabsona. Sturme dzirnavās malis putraimus, kā arī miltus rupjmaizei un lopbarībai. Malšanas neienesīguma dēļ tolaik vējdzirnavās bijusi arī iekārtota pat neliela klavieru izgatavošanas darbnīca. 1925. gadā dzirnavas iegādājies Kārlis Lībants. 1934. gadā Paulīne Eglīte (Lībanta meita) ar vīru aizgājusi dzīvot uz Cēsīm, bet no 1967. gada atgriezusies atpakaļ uz dzirnavām.
Vējdzirnavas bija pilnīgi izpostītas un tās atjaunotas laikā no 1982. līdz 1984. gadam. Dzirnavu atjaunošana notika pateicoties Gaujas nacionālajam parkam un to vadīja meistars Ādolfs Bitmets, kura dzimtas vīrieši jau 4 paaudzēs bijuši dzirnavnieki. Katru gadu, Jēkaba jeb jaunrudzu maizes dienā (jūlija beigās), Āraišu vējdzirnavu kalnā Gaujas nacionālais parks rīko Maizes dienu.
Spuņņupe
Spuņņupe ir bijusī notece, kas savienoja Lielupi un Babītes ezeru. To pa dambi šķērso Jūrmalas apvedceļš A10. Uz austrumiem no Spuņņupes atrodas Spuņciems.
Helēna Demakova
Helēna Demakova (dzimusi Rīgā) ir latviešu mākslas zinātniece, mākslas izstāžu kuratore, Latvijas Kultūras ministre (2004—2009) un Latvijas Mākslas akadēmijas docente.
Izglītība un darba gaitas
1977. gadā beigusi Rīgas 3. vidusskolu, 1987. gadā — Latvijas Valsts universitātes filoloģijas fakultātes vācu valodas nodaļu. No 1978. līdz 1982. gadam bijusi gleznotājas Marinas Ainbinderes privātskolniece, beigusi Latvijas Mākslas akadēmijas trīsgadīgos sagatavošanas kursus. Strādājusi Latvijas Nacionālajā bibliotēkā, bijusi LU pasniedzēja. No 1996. līdz 1997. gadam Demakova bija Ministru prezidenta padomniece kultūras jautājumos. 2007. gadā Latvijas Kultūras akadēmijā ieguvusi maģistres grādu.
Politiskā darbība
Bijusi "Klubs-21" biedre, 1998. gadā parakstījusi Tautas partijas manifestu. No Tautas partijas saraksta ievēlēta 7. un 8. Saeimā. 2004. gada 9. martā Helēna Demakova kļuva par Kultūras ministri Induļa Emša valdībā, šo pašu amatu saglabājusi arī Aigara Kalvīša ministru kabinetā. 2006. gada oktobrī Demakova tika ievēlēta 9. Saeimā un palika Kultūras ministres amatā arī Kalvīša otrajā valdībā. Šo amatu Demakova saglabāja arī Godmaņa vadītajā valdībā. viņa atkāpās no amata, par iemeslu minot veselības problēmas.
Tāpat novadīti vairāki lielizmēra festivāli — “Pārsteidzošā Latvija” (2005, Francija), “Francijas pavasaris” (2007, Latvija), “O!Vācija” — Vācijas kultūras festivāls Latvijā (2008), Latvijas Kultūras festivāls Krievijā (2007./2008.) un Krievijas kultūras festivāls Latvijā (2008).
Globālā finanšu krīze 2008. gadā uz laiku apturēja Rīgas koncertzāles un Laikmetīgās mākslas muzeja projektu virzību, taču pēc tās pārvarēšanas projektu attīstība turpinās. 2014. gadā Demakova LTV raidījumā Rīta Panorāma sacīja, ka politikā neplāno atgriezties "nekādā gadījumā".
Destiny (SKS)
Destiny (no "liktenis") jeb Laboratorijas modulis ir Starptautiskās kosmiskās stacijas (SKS) modulis, kuru 2001. gada februārī orbītā nogādāja ar kosmoplānu Atlantis misijā STS-98. Tā bija pirmā ASV pastāvīgā pētnieciskā stacija kopš Skylab pamešanas 1974. gadā. Harmony izgatavots Boeing, ASV.
Specifikācija
Destiny ir cilindra formas korpuss, kas izgatavots no alumīnija. Tā garums ir 8,53 m, diametrs 4,27 m, starta masa ir 14 500 kg. Modulim ir divi savienošanas porti (abos galos). Iekšienē ir vieta 23 standarta skapjiem (International Standard Payload Racks), kuru augstums 1,854 m, platums 1,067 m, masa 550 kg.
Savienojumi ar citiem SKS komponentiem
Destiny vienā galā ir pievienots Unity, bet otrā — Harmony modulis.
Kolorādo "Avalanche"
Kolorādo "Avalanche" (en) ir profesionāls ASV hokeja klubs, kas ir bāzēts Denverā, Kolorādo štatā, ASV. Klubs spēlē Nacionālās hokeja līgas Rietumu konferences Centrālajā divīzijā. Tas tika dibināts 1972. gadā kā Kvebekas "Nordiques" un kopš 1979. gada spēlē NHL, pirms tam komanda piedalījās WHA līgā. 1995. gadā komanda tika pārdota un tā pārcēlās uz Denveru.
Savas pastāvēšanas vēsturē "Avalanche" ir izcīnījusi Stenlija kausu trīs reizes. To komandai izdevās paveikt 1995.—96., 2000.—01. un 2021.-2022. gada sezonā. Mājas spēles komanda aizvada Pepsi Center hallē.
1995.—96. gada sezonā "Avalanche" rindās Stenlija kausu izcīnija arī latviešu aizsargs Sandis Ozoliņš.
Kvebekas "Nordiques" (1972—1995)
"Nordiques" bija viena no komandām, kas spēlēja WHA līdz ar tās izveidi 1972. gadā. 1977. gadā komanda arī izcīnīja līgas čempiones titulu. Kopumā "Nordiques" WHA aizvadīja septiņas sezonas. 1979. gadā "Nordiques" kopā ar Edmontonas "Oilers", Hartfordas "Whalers" un Vinipegas "Jets" pievienojās NHL.
No 1981. līdz pat 1987. gadam katru gadu "Nordiques" izdevās iekļūt Stenlija kausa izcīņā. Turpmākajos gados gan Kvebeka kļuva par vienu no vājākajām komandām NHL. No 1988. līdz 1992. gadam katru sezonu "Nordiques" noslēdza pēdējā vietā savā divīzijā, trīs reizes noslēdzot sezonu arī pēdējā vietā visā līgā. Līdz ar to komanda trīs gadus pēc kārtas ieguva NHL drafta pirmās izvēles tiesības. "Nordiques" izvēlējās Matsu Sundinu, Ovenu Nolanu un Ēriku Lindrosu. Lindrosu gan pēc gada tika aizmainīts uz Filadelfijas "Flyers", "Nordiques" pretī saņemot piecus spēlētājus, kā arī tiesības uz Pēteru Fošbergu.
1992.—93. gada sezonā "Nordiques" atkal izdevās iekļūt Stenlija kausa izcīņā. 1994.—95. gada regulāro sezonu komanda noslēdza otrajā vietā visā NHL. Paralēli tam komandas finansiālais stāvoklis bija smags, līdz ar ko 1995. gada vasarā tā mainīja īpašnieku, un tika pārcelta uz Denveru.
"Avalanche" sākotnējie gadi
1995.—96. gada sezonā "Avalanche" kapteinis bija Džo Sakiks, savukārt trenera funkcijas pildīja Marks Krofords. Jau sezonas ievadā "Avalanche" pievienojās vārtsargs Patriks Ruā. Regulāro sezonu komanda noslēdza otrajā vietā visā NHL. "Avalanche" izdevās izcīnīt Stenlija kausu, finālsērijā ar 4—0 pārspējot Floridas "Panthers". Sērijas izšķirošo vārtu guvumu guva Uve Krups, savukārt Sakiks ieguva Kona Smita balvu.